AkerAkademiet startet som et prosjekt for å bedre treningshverdagen til unge fotballspillere i romsdalsregionen. Unge fotballspillere ble invitert til å komme å trene på akademiet, mens de fortsatte å trene og spille for sine respektive klubber, altså et ekstratilbud som supplerer det daglige arbeidet i klubbene regionalt. Det første året var det Tore Hagh, Knut Hallvard Eikrem, Bendik Hareide og Frode Nakken som var trenere.